open-index/open-wikipedia-markdown huggingface dataset:
Konvencija Ujedinjenih nacija protiv torture

**Konvencija Ujedinjenih nacija protiv torture i drugih surovih, neljudskih i ponižavajućih kazni ili postupaka (UNCAT)** je međunarodni instrument o ljudskim pravima legislativnog karaktera koji ima za cilj da spreči torturu u svetu. Odredbama te konvencije utvrđena su individualna i kolektivna prava, određene mere za nadzor nad njihovim poštovanjem i osnovan Komitet Ujedinjenih nacija protiv torture koji nastoji da se ugovornice pridržavaju preuzetih obaveza.

Prema Konvenciji, države ugovornice se obavezuju da će preduzeti sve zakonske mere da spreče torturu unutar svojih granica (član 2) i da neće proterati ili izručiti drugoj državi osobu za koju se sumnja da bi mogla biti izložena torturi (član 3).
 
Konvencija protiv torture i drugih surovih, neljudskih i ponižavajućih kazni ili postupaka je usvojena i otvorena za potpisivanje, ratifikaciju i pristupanje Rezolucijom Generalne skupštine UN br. 39/46 od 10. decembra 1984. godine, a stupila je na snagu 26. juna 1987. godine. U čast Konvencije, kao i Povelje Organizacije UN, 26. jun je određen kao Međunarodni dan podrške žrtvama torture.

Generalna skupština UN je 18. decembra 2002. usvojila Opcioni protokol uz Konvenciju protiv torture i drugih surovih, neljudskih i ponižavajućih kazni ili postupaka (OPCAT) kao važan dodatak Konvenciji, koji je usvojen sa ciljem prevencije torture u ustanovama u kojima se nalaze osobe lišene slobode.

SFRJ je Konvenciju ratifikovala 1991.godine  čime je između ostalog prihvatila obavezu da Komitetu protiv torture podnosi izveštaje o preduzetim merama i postignutom napretku u obezbeđivanju poštovanja prava priznatih u Konvenciji. Nakon promena oktobra 2000. godine Savezna Republika Jugoslavija je 12. marta 2001. godine dala sukcesorsku izjavu u Ujedinjenim nacijama koja se odnosila i na ponovno pristupanje Međunarodnom paktu o građanskim i političkim pravima. Državna zajednica Srbija i Crna Gora je ratifikovala Konvenciju Ujedinjenih nacija protiv torture i drugih surovih, neljudskih ili ponižavajućih kazni i postupaka 2003.godine 

## Reference
Istanbulski protokol

**Priručnik za delotvornu istragu i dokumentovanje torture i drugog svirepog, nečovečnog ili ponižavajućeg postupanja ili kažnjavanja**, poznatiji kao **Istanbulski protokol** je međunarodni dokument neobavezujućeg karaktera namenjen istrazi i dokumentovanju slučajeva torture. Postao je zvaničan dokument Ujedinjenih nacija 1999. godine, kada ga je Kancelarija Visokog komesarijata UN za ljudska prava objavila na šest zvaničnih jezika Organizacije.

Nastao je kao plod trogodišnjeg rada šire grupe stručnjaka, organizacija i institucija iz oblasti prava, medicine i ljudskih prava.

Priručnik je zamišljen kao međunarodni vodič za procenu osoba koje tvrde da su bile podvrgnute torturi ili zlostavljanju, kao i za istraživanje slučajeva navodne torture i podnošenja dokaza pravosudnim organima ili drugim istražnim telima. Iako je neobavezujućeg karaktera, priručnik predlaže minimalne, ali međunarodmo prepoznate standarde koje bi države trebalo da usvoje kako bi se obezbedilo efikasno dokumentovanje torture i kako bi prikupljena dokumentacija bila validna na sudskom procesu. Kao takav, dokument može biti vrlo koristan za lekare, pravnike i psihologe prilikom istraživanja da li je došlo do torture u pojedinim sučajevima.

Ujedinjene nacije podstiču države da se rukovode Istanbulskim protokolom kao efikasnim instrumentom za borbu protiv torture.

## Povezano
* Konvencija Ujedinjenih nacija protiv torture
* Opcioni protokol uz Konvenciju UN protiv torture
* Komitet Ujedinjenih nacija protiv torture

## Izvori
867.

__NOTOC__
Godina **867.** (**[[rimske brojke|DCCCXLXVII]]**) bila je redovna godina koja počinje u srijedu u julijanskom kalendaru. 

## Događaji

* septembar &ndash; Vasilije I Makedonac postaje jedini vladar Bizantskog Carstva; njegovim stupanjem na prijestolje započinje Makedonska dinastija.
* septembar &ndash; Fotije I je smijenjen sa mjesta carigradskog patrijarha i prognan; na to mjesto ponovno dolazi Ignjatije.
* oktobar &ndash; Niketas Orifas uz pomoć bizantske flote uspijeva prekinuti saracensku opsadu Dubrovnika.
* 14. 12. &ndash; Adrijan II (također poznat i kao Hadrijan II) nasljeđuje Nikolu I kao 106. papa.


## Rođenja

* 31. 3. &ndash; Car Zhaozong od Tanga
* 2. 11. &ndash; Mingzong od Kasnijeg Tanga
* *nepoznati datumi*
** Car Uda od Japana (u. 931)
** Gyeon Hwon, kralj Hubaekjea (u. 936)

## Smrti

* 21. 3. &ndash; kralj Ælla od Northumbrije
* septembar &ndash; Mihailo III, bizantski car (atentat) (r. 839)
* 13. 11. &ndash; papa Nikola I
* 16. 12. &ndash; Evrard (franački vojnik u službi Karla Velikog, vojvoda od Frioula)
* *nepoznati datumi*
** Grof Galindo I Aznárez od Aragona
** Kasija Carigradska, bizantska pjesnikinja i kompozitorica (r. 810)
** Teodora, carica Bizanta (iza ove godine)

## Reference
Car Zhaozong od Tanga

**Car Zhaozong od Tanga** () (31. mart 867 – 22. septembar 904), rođen kao **Li Jie** (李傑), ime kasnije promijenjeno u **Li Min** (李敏), potom u **Li Ye** () bio je pretposljednji car Kine iz dinastije Tang, koji je vladao od 888. do 904. (sa prekidom koji je izazvalo svrgavanje od strane eunuha Liu Jishua 900. godine, a poslije čega je vraćen na prijestolje 901). Zhaozong je bio sedmi sin cara Yizonga i mlađi brat cara Xizonga.

Vladavinu mu je obilježio potpuni kolaps vlasti dinastije, izazvan ustancima koji su trajali od vremena njegovog starijeg brata Xizonga i doveli do efektivnog nestanka centralne vlasti širom Kine. Car Zhaozong je pokušao spasiti propadajuću kampanju, ali je time samo ubrzao njen kraj , jer su neuspješni pohodi protiv gospodara ratra Li Keyonga, Chen Jingxuana i Li Maozhena omogućili Li Keyongu i Li Maozhenu da potvrde svoju nadmoć nad carskim snagama, dok je Chena smijenio još opasniji Wang Jian. Na kraju je gospodar rata Zhu Quanzhong preuzeo nadzor nad carskom vladom te godine 904. cara Zhaozonga dao ubiti kao dio priprema za vlastito preuzimanje prijestolja Zhu je pri tome ubio cijeli niz službenika, uključujući kancelara Cui Yina, a na prijestolje je postavljen Zhaoznogov 13-godišnji sin, kasnije poznat kao marionetski car Ai, a čijim će smjenjivanjem 907. započeti dinastija Kasniji Liang.

|-

|-

|-

|-

## Reference

* 任士英 (2005) *正說唐朝二十一帝* Taipei (台北): 聯經.
Galindo Aznárez I

**Galindo Aznares** () (?? - 867) je bio grof od Aragona od 844 do 867, nasledivši Galinda Garsesa. Aznares je bio sin Aznara I Galindeza koji je bio grof Aragona između 809-820.

Galindo I Aznares je nasledio tri grofovije od svog oca: Urđelj, Sardinija i Konflen, i to pre 833. godine, a 833. godine je postao grof od Paljarsa i grof od Ribaforze, ali je vladao njima samo godinu dana. Nakon vladavine u Pamploni, vratio se u Aragon 844. kako bi preuzeo grofoviju Aragon od Galinda Garsesa koji je bio umro bez naslednika.

Galindo I je bio oženjen sa Gulderegudom i imao je jednog sina, Aznara II Galindeza koji je ujedno bio i njegov naslednik.
Car Uda

bio je 59. car Japana, po tradicionalnom popisu,  a koji je vladao od 887. do 897.

Prije dolaska na prijestolje lično ime mu je bilo  or *Chōjiin-tei*. Bio je treći sin cara Kōkōa, a majka mu je bila Carica majka Hanshi, kćer princa Nakanoa (koji je sam bio sin cara Kammua). Otac ga je ispočetka degradio sa prinčevskog položaja, kako bi uštedio državne troškove, ali ga je, ostavši bez drugih nasljednika, uz podršku regenta Fujiwara no Mototsunea, imenovao krunskim princom. Tokom svoje desetogodišnje vladavine se nastojao boriti protiv dominacije klana Fujiwara i ojačati carsku vlast; također je promovirao konfucijanske vrijednosti, ali isto tako obustavio redovno slanje izaslanika u Kinu. 

Godine 897. je abdicirao u korist svog sina Daigoa, a sam je postao budistički redovnik.
Gyeon Hwon

**Gyeon Hwon** (867?-936) bio je kralj i osnivač države Hubaekje, jednog od Kasnija tri kraljevstva Koreje, kojim je vladao od 900. do 935. Ponekad se navodi i kao "Jin Hwon" (진훤), a poznat je i kao osnivač korejskog klana Hwanggan Gyeon.

Rodio se u seljačkoj porodici u Mungyeongu. Otac mu se zvao Ajagae. Sam Gyeon Hwon je postao vojnik, a kasnije i oficir u državi Silla. U to vrijeme je pod vlašću kraljice Jinseong centralna vlast oslabila, a pokušaji nasilnog nametanja poreza seljacima su doveli do seljačkog ustanka pod vodstvom Ajagaea, koji je kao središte pobune odredio Sangju.

Gyeon je, nezavisno od oca, digao ustanak i godine 892. zauzeo gradove Wansanju i Mujinju, a potom cijelu teritoriju nekadašnje države Baekje. Tamo je uživao podršku stanovništva koje nije voljelo vladare države Silla.

Gyeon Hwon je sebe potom godine 900. proglasio kraljem države Hubaekje ("kasniji Baekje") i uspostavio prijestolnicu u gradu Wansanju. Nakon toga je uspostavio diplomatske odnose sa Kinom, i nastojao proširiti teritorije, zbog čega je došao u sukob sa Gung Yeom, vladarom suparničke države Hugoguryeo. Taj je sukob dugo potrajao, a 930. doveo do poraza u bitci kod Gochanga; pokušaj da zauzme Gaeseong, glavni grad države Goryeo, također je doveo do poraza 934.

Godine 935. ga je svrgnuo sin Singeom i zatvorio u Hram Geumsan. Stari kralj je odatle uspio pobjeći i utočište pronašao kod svog suparnika Wang Geona u Goryeou. On mu je dao zemlju i robove, a sljedeće godine su zajedno u krenuli u pohod u kome je Hubaekje uništena. Iste godine je umro od tumora.

## Izvori
Car Mingzong od Kasnijeg Tanga

**Car Mingzong od Kasnijeg Tanga** (後唐明宗), osobno ime **Li Siyuan** (), originalno ime/nadimak **Miaojilie** (邈佶烈), ime kasnije promijenjeno u **Li Dan** (李亶) (927) bio je car Kine iz dinastije Kasniji Tang koji je vladao od 926. do 933. Bio je posvojeni sin Li Keyonga, vojskovođe koji je u doba dinastije Tang osnovao državu Jin. Li Keyongov sin Li Cunxu je godine 923. svrgnuo dinastiju Kasniji Liang te osnovao novu dinastiju Kasniji Tang. Mingzong je preuzeo vlast nakon njegove smrti. Vladavinu mu je obilježilo kvarenje odnosa sa Kitanima i njihovim poglavicom Abaoijem (osnivačem sjevernokineske dinastije Liao, kao i borbe sa državom Raniji Shu.

## Reference

|-

|-

|-

## Reference

*
Pad Bastille

Nezadovoljni radom Skupštine državnih staleža, predstavnici trećeg staleža su se 1789. godine proglasili Narodnom skupštinom. Uplašen zbog mogućih nemira, Luj XVI je prihvatio Narodnu skupštinu, ali je istovremeno okupio vojsku oko Bercaja i Pariza. To je izazvalo pobunu naroda u Parizu koji je 14. jula 1789. godine zauzeo *tvrđavu Bastilju*, što je označilo početak Francuske revolucije.
Sreten Ugričić

**Sreten Ugričić** (Herceg Novi, 1961) je srpski pisac i bivši upravnik Narodne biblioteke Srbije.

## Biografija
U Beogradu završio je osnovnu i srednju školu, kao i filozofiju na Filozofskom fakultetu, 1985. godine. Bio je asistent na Filozofskom fakultetu u Prištini, na predmetima Estetika i etika, od 1992. do 1997. godine.

Objavio nekoliko knjiga, i bio urednik časopisa *„Pismo“* (Zemun, 1989—1991) i *„Univerzitetska misao“* (Priština, 1993—1996).

Od 2001. bio je upravnik Narodne biblioteke Srbije, do 20. 1. 2012. godine, kada je smenjen odlukom Vlade Srbije.

## Reference

## Povezano
* Narodna biblioteka Srbije
Finale FIFA Svjetskog prvenstva 2006.

Finale **[[FIFA Svjetsko prvenstvo 2006|Svjetskog nogometog prvenstva]] [[2006]].** odigrano je 9. srpnja 2006. na Olimpijskom stadionu u Berlinu, između reprezentacija Italije i Francuske. Talijani su slavili nakon boljeg izvođenja jedanaesteraca i tako po četvrti put postali svjetski prvaci.

## Sažetak
Utakmica je počela u 20:00h i prva je prilika bila ona Francuza. Nakon 7 minuta igre argentinski sudac Horacio Elizondo dodijelio je jedanaesterac Francuzima, nakon što je Marco Materazzi u šesnaestercu oborio Florenta Maloudu. Zinédine Zidane, koji je sjajno igrao cijelo prvenstvo, s bijele je točke nadmudrio talijanskog vratara Buffona i Francuzi su se približili osvajanju druge titule prvaka svijeta. No Talijani su počeli pritiskati i izjednačenje je stiglo 12 minuta poslije. Andrea Pirlo je izveo korner, a Materazzi je u skoku loptu glavom spremio u mrežu.

Do kraja je bilo zanimljivo, s prilikama s jedne i druge strane; talijanski napadač Luca Toni pogodio je u 35. minuti gredu, a kasniji mu je pogodak poništen zbog zaleđa, dok su Francuzi tražili novi jedanaesterac nakon kontakta Maloude i talijanskog braniča Gianluce Zambrotte. No, 90 minuta je završilo bez daljnih pogodaka. Na početku 1. produžetka Franck Ribéry je imao krasnu priliku za Francusku, no lopta je otišla pokraj gola.

### Zidaneovo isključenje
U 110. minuti su se porječkali Materazzi i Zidane, nakon čega je potonji udario Talijana glavom u prsa i oborio ga na pod. Elizondo nije odmah vidio incident, no nakon što mu je na njega radiovezom skrenuo pažnju četvrti sudac, Španjolac Luis Medina Cantalejo, nije imao izbora i pokazao je Zidaneu crveni karton. Ovaj je događaj izazvao brojne kontroverze i donekle bacio sjenu na Zlatnu loptu koja je Zidaneu dodijeljena kao najboljem igraču Svjetskog prvenstva.

### Jedanaesterci
Kako Talijani u 10 preostalih minuta nisu iskoristili prednost igrača više, pristupilo se izvođenju jedanaesteraca. Prvi izvođač bio je Talijan Pirlo. Postigao je pogodak, no Francuz Sylvain Wiltord uzvraća istom mjerom. Materazzi je pogodio za 2:1, nakon čega David Trézéguet pogađa gredu. Daniele De Rossi povećava talijansko vodstvo, a Éric Abidal smanjuje na 3:2. Alessandro Del Piero također je iskoristio svoju priliku, kao i posljednji francuski pucač na ovom prvenstvu, Willy Sagnol. Pri rezultatu 4:3 za Italiju, Fabio Grosso, junak polufinala protiv Njemačke, pucao je i pogodio te donio Talijanima naslov prvaka svijeta.

## Statistike

## Reference

## Vanjske veze

* Službeno izvješće  na fifa.com 
* Izvješće o finalu na dnevnik.hr
Laura Dekker

**Laura Dekker** (20. septembar 1995 – ) je nizozemska pomorka, poznata po tome što je od augusta 2010. do januara 2012. samostalno oplovila svijet, postavši najmlađa osoba u historiji kojoj je to uspjelo.

## Reference

## Vanjske veze

* Official website of Laura Dekker 
* Laura Dekker position 
* Radio interview, 11 minutes, in January 2011
Eberhard od Furlanije

**Eberhard** (cca. 815 &ndash; 16. decembar 866) bio je franački vojvoda Furlanije od 846 do smrti. Kao ime mu se još navodi **Everard**, **Evrard**, **Erhard**, *Eberhard* te **Eberard**, ili, na latinskom, *Everardus*, *Eberardus* ili *Eberhardus*. Sam se potpisivao kao "Evvrardus". Predstavljao je važnu političku, vojnu i kulturnu ličnost Karolinškog Carstva. Poznat je po velikoj biblioteci u kojoj je prikupio i držao brojna djela latinske književnosti, posebno autora kao što su Lupus Servatus i Sedulius Scottus; također je održavao korespondenciju s najvećim crkvenim vođama svog vremena kao što su Gottschalk, Rabanus Maurus i Hincmar.

Pripadao je uvaženoj porodici Unruhoinzi, a pretpostavlja se da mu je otac mogao biti furlanski vojvoda Unruoch II od Furlanije. Kao mladić se obrazovao u carskoj školi u Aachenu gdje je stekao ljubav prema knjizi, ali i pobožnost. Istakao se vjernošću caru Louisu Pobožnom, koji mu je dao ruku svoje kćeri Gisele. Sa njom je imao devetoro djece, uključujući kralja Berengara I od Italije.

Kasnije je proglašen svecem.

## Izvori

## Vanjske veze
* Catholic.org (English)
* www.amdg.be  (French)
* Medieval Lands Project on Eberhard, Duke of the March of Friulia
Yamoussoukro

**Yamoussoukro** (fonetski: *Jamusokro*) je novi glavni grad afričke države Obale Slonovače od 110 013 stanovnika. (po popisu iz 1988.) ili 194 530 po procjeni iz 2009.

*Yamoussoukro* je službeno postao glavni grad 1983., ali se selidba administracije odvija usporeno, tako da je Abidjan i nadalje de facto glavni grad zemlje.
## Geografija
*Yamoussoukro* se nalazi u unutrašnjosti zemlje, 274&nbsp;km  sjeverozapadno od Abidjana, starog glavnog grada na obali, na brežuljkastom terenu od 3 500 km². Grad je administrativno podjeljen na 4 prefekture: Attiégouakro, Didiévi, Tié-diékro i Yamoussoukro. 
## Historija

Kad su Francuzi počeli kolonizirati Obalu Slonovače 1901. današnji *Jamusokro* bio je malo selo po imenu N'Gokro od samo 475 stanovnika. Oni su 1909. prezvali mjesto *Jamusokro* (u čast domorodačke kraljice *Jamuso*) i izgradili policijsku stanicu.
*Jamusokro* je bio beznačajni provincijski gradić sve dok Obala Slonovače nije postala nezavisna 1960. Nakon toga je više od tri dekade bio neslužbena prijestolnica zemlje, jer je bio rodno mjesto prvog predsjednika zemlje Félixa Houphouëta-Boignyja (1960. - 1993.) i sjedište jedine političke partije tog vremena u zemlji - Demokratske partije Obale Slonovače (Parti Démocratique de la Côte d’Ivoire). Dugogodišnji predsjednik Houphouët-Boigny osobno se angažirao da se mjesto transformira u suvremeni grad, sa ortogonalnim rasporedom ulica, velikim parkovima i umjetnim jezerima.

Aerodrom u *Jamusokru* napali su francuski vojnici 6. novembra 2004. i uništili 2 aviona i par helikoptera (zapravo svu avijaciju) u znak odmazde, jer je sa njega poletio avion koji je bombardirao bazu mirovnih snaga UN u zemlji, pri tom je poginulo 9 francuskih vojnika i 1 američki savjetnik.

## Znamenitosti
Najveća znamenitost ovog novog grada je bazilika sv. Marija kraljica mira, najveća kršćanska bogomolja na svijetu, koja može primiti 18 000 vjernika, podignuta 1989. na inicijativu predsjednika Felixa Houphoueta-Boignyja. Crkvu je posvetio 10. septembra 1990. papa Ivan Pavao II.
I sve ostale značajnije građevine su modernističke, kao Palača fundacije Félix Houphouët-Boigny, gradska vijećnica, protestantska katedrala, džamija.

## Privreda, transport i školstvo
*Jamusokro* je primarno grad u kom su većina zaposlenih državni služenici, ali i ima nešto industrijskih pogona, za obradu drva i proizvodnju parfema, važnu ulogu u lokalnoj privredi ima i ribarstvo. Grad ima brojne srednje škole i politehnički institut Félix Houphouët-Boigny.

*Jamusokro* je cestama (A3, A6) dobro povezan sa ostalim gradovima u zemlji i ima vrlo suvremeni aerodrom, udaljen 14&nbsp;km od centra grada

## Klima
*Yamoussoukro* ima Tropsku klimu po Köppenovoj klasifikaciji klime, sa dužom sezonom kiša, koja traje od aprila do novembra, i kraćim zimskim sušnim periodom koji kulminaciju ima od decembra do januara. Temperaturne oscilacije su male, tako da ima relativno konstantnu temperaturu od prosječnih 30&nbsp;°C.

 
## Reference

## Vanjske veze
* ''Official Website of Yamoussoukro City'' , 
* ''Yamoussoukro'' na portalu Encyclopædia Britannica
Shakira

**Šakira Isabel Mebarak Ripol** (; Barankvilja, 2. veljače 1977.) je kolumbijska pop glazbenica.

## Biografija

Rođena je u Barankvilji. Neke od njezinih pjesama koje su hitovi su: *Estoy aqui*, *Ciega, sordomuda*, *Ojos asi*, *Whenever, Wherever*, *Underneath Your Clothes*, *La tortura*, *Hips Don't Lie*, *[[Waka Waka (This Time for Africa)|Waka waka]]*, *[[Loca (Shakira)|Loca]]*. Poznata je po trbušnom plesu; isti je naučila od bake Libanonke. Govori naredne jezike: portugalski, španjolski, engleski, francuski, talijanski i arapski.

Prvi album je izdala kad je imala 14 godina.

Za vrijeme svjetske turneje ’Oral Fixaton’, Šakira je posjetila i Hrvatsku, održavši koncert u Velikoj Gorici 15. srpnja 2006.

## Diskografija
### Albumi
**Magia* (1991.)
**Peligro* (1993.)
**Pies descalzos* (1996.)
**¿Dónde están los ladrones?* (1998.)
**Laundry Service* (2001.)
**Fijación Oral Vol. 1* (2005.)
**Oral Fixation Vol. 2* (2005.)
**She Wolf* (2009.)
**Sale el sol* (2010.)
**Shakira* (2014.)
**El Dorado* (2017.)

## Reference

## Vanjske veze

*Oficijalni website
Megaupload

**Megaaploud** () je kompanija sa sedištem u Hongkongu koja upravlja istoimenim sajtom za hosting *megaupload.com*. Sajt je počeo sa radom 21. marta 2005. Osnivač sajta je Kim Šmic, poznat i kao Kim „Dotkom“.

Ministarstvo pravde SAD je 19. januara 2012. ugasilo sajt zbog internet piraterije. Istovremeno je podignuta optužnica protiv sedam pojedinaca i dve kompanije zbog sumnje da su oštetili vlasnike autorskih prava za oko 500 miliona dolara. Kim Šmic je istog dana uhapšen na Novom Zelandu po poternici iz SAD.

Nakon gašenja sajta, usledili su hakerski napadi na sajtove izdavačkih kuća i američke vlade. Odgovornost za ove napade preuzela je hakerska grupacija „Anonimni”. Dan nakon gašenja sajta pojedini mediji su izvestili da se Megaaploud pokušava ponovo aktivirati koristeći brojčanu adresu.. 9 meseci nakon gašenja sajta premijer Novog Zelanda se izvinio njegovom vlasniku zbog protuzakonitog špijuniranja od strane državnih organa.

## Megaupload statistika
Po podacima američke optužnice protiv Megauploada ovo su statistički podaci o sajtu :

* Udio u prometu na internetu (SAD):1 %
* Prosječan broj svakodnevnih posjetitelja:50 miliona
* Broj registriranih (plaćajućih) korisnika:180 miliona
* Kapacitet servera:25 petabajta
* Posjećenost sajta: 13 najposjećeniji sajt na internetu

## Zakonska noćna mora

Iako je na početku celi pravni slučaj izgledao vrlo jednostavno on se ubrzo drastično zakomplicirao brojnim protuzakonitim ili ako ništa drugo upitnim policijskim radnjama.

Za početak je policija izvršila pretrage vile vlasnika korporacije i tamo zapljenila opremu s neispravnim policijskim nalogom, nakon čega je "izgubila" snimku te policijske akcije .

Drugi "pogrešni" policijski korak je ubrzo postalo pravno više no upitno prebacivanje podataka s servera u SAD zbog navodne istrage, dok će čavao u lijes pravne ispravnosti optužnice dati američki sudac svojom aprilskom presudom:
*Ovaj sud nema jurisdikciju nad Megaaploud i pravna procedura ne može početi. Iskreno ne znam da li ćemo ikad pokrenuti suđenje po ovom pitanju".

Kako niti 5 meseci nakon gašenja sajt nema niti pokretanja sudskog postupka niti obnove rada sajta Megaaploud se našao u limbu,a njegov vlasnik smatra da je sajt uzet kao primer zastrašivanja drugih kompanija s sličnim poslovnim modelom.

Potvrdu ranije spomenutih kritika od strane Megauploada da je reč o zastrašivanju internet kompanija i ničem drugom je dobivena 10.7.2012. kada je novozelandski sud presudio da će se ovaj pravni slučaj nastaviti voditi 25.3.2013. godine tako da je kompaniji zabranjen nastavak poslovanja,a njen direktor ostaje u kućnom pritvoru. Od trenutka kada je Megaoploadu zabranjeno poslovanje 19.1.2012 pa do trenutka najranije moguće sudske odluke ne o krivnji nego o dopuštenju za izručenje će tako proći minimalno godinu dana i dva meseca .

== Vidi ==

* [[ACTA]]

== Reference ==


== Vanjske veze ==
*'Napomena: Svi linkovi su trenutno nedostupni'''
* Megaaploud 
* Megavideo
Kigali

**Kigali** je glavni grad afričke države Ruande od 603.049 stanovnika po popisu iz 2002. godine.

## Geografija
Kigali se nalazi u sredini Ruande, u planinskom kraju. Prostire se na četiri grebena i dolina između njih, centar grada nalazi se na jednom od tih grebena, a vladine zgrade na drugom. Vrhovi tih grebena imaju prosječno oko 1600 m, a doline između njih oko 1300 m. Bolje i veće građevine i poslovne palače smještene su po hrptovima tih grebena, dok sirotinja živi po dolinama. Grad je okružen prstenom velikih planina, po čijim su obroncima izgrađena i neka predgrađa. Najviša od tih planina je Kigali, visoka 1850 m.

Kigali ima brojne muslimanske mahale, sjeveroistočno od centra prostiru se bespravno podignuta sirotinjska naselja, a jugoistočno industrijska zona. Kroz grad protječe više rijeka i potoka od kojih je najveća rijeka Nyabugogo, koja se južno od Kigalija ulijeva u najveću ruuandsku rijeku Nyabarongo.

## Klima
Kigali ima tropsku klimu po Köppenovoj klasifikaciji klime, ali u gradu nije nikad pakleno vruće (prosječno oko 25–26 °C) zbog velike nadmorske visine.

## Historija

Kigali je izrastao kao trgovište, nakon 1895. za vrijeme njemačke kolonijalne uprave. Dok je Ruanda bila belgijska kolonija (1919–1962), Kigali je bio regionalni administrativni centar. Tek nakon proglašenja nezavisnosti 1962. proglašen je glavnim gradom i nakon tog izrastao kao najveći grad u zemlji. U Kigaliju se 6. aprila 1994. dogodio genocid kad su više hiljada Tutsija i umjerenih Hutua pobile paramilitarne skupine Hutua i neke od jedinica ruandske vojske.

## Znamenitosti

Najpoznatija znamenitost Kigalija je Memorijalni centar genocida i hotel Mille Collines koji je bio izbjeglički kamp za vrijeme genocida, u koji su se sklonile brojne izbjeglice, koji je ovjekovječen u filmu *[[Hotel Ruanda]]*.

## Privreda, transport i školstvo
Kigali ima nešto lake industrije: tvornicu obuće, kućanskih aparata, boje i lakova i kožaru. Brojne rudarske kompanije koje kopaju kositar (kasiterit), imaju sjedište u Kigaliju, a talionica je izgrađena 1980. godine.

Grad je dobro povezan cestama, sa ostalim dijelovima zemlje, istočno od grada nalazi se međunarodni aerodrom. Kigali nema fakulteta, ali ima dosta srednjih škola. Njegov Licej je druga po veličini srednja škola u Ruandi, nakon one iz Butare (Groupe Scolaire).

## Gradovi prijatelji
Kigali ima ugovore o suradnji i prijateljstvu sa slijedećim gradovima:
*  Kampala 
*  San Bernardino

## Reference

## Vanjske veze

* ''Official Website of Kigali City'' 
* ''Kigali'' na portalu Encyclopædia Britannica
Choe Eon-wui

**Choe Eon-ui** (868–944) bio je korejski velikodostojnik i kaligraf rodom iz Gyeongjua i porijeklom iz klana Choe koji je služio državi Silla a potom državi Goryeo. Zajedno sa učenjakom Choe Chi-wonom te sa Choe Seung-uom se naziva jednim od "tri Choea". Godine 885. je otputovao u Kinu pod dinastijom Tang, kako bi studirao; tamo je prošao carski ispit i ušao u državnu službu. Nakon propasti dinastije Tang se 909. godine vratio u domovinu i ušao u službu države Silla. Kada je ta država propala i anektirana od države Goryeo, u njenoj službi je uzeo titulu Taeja sabu. Njegovi kaligrafski radovi uključuju *Nangwon Daesa Ojintapbimyeong* (朗圓大師悟眞塔碑銘) i epitaf na stupi za učitelja Jinghyoa u hramu Heungnyeongsa u Yeongwolu.

## Povezano
* Choe Chi-won
* Choe Hang

## Izvori
868.

__NOTOC__
Godina **868.** (**[[rimske brojke|DCCCXLXVIII]]**) bila je prijestupna godina koja počinje u četvrtak u julijanskom kalendaru. 

## Događaji

* Ahmad ibn Tulun, turski mamelučki general u arapskoj vojsci osniva Tulunidsku dinastiju u Egiptu.
* 11. 5. &ndash; Odštampana *[[Dijamantna sutra]]*, najstarija sačuvana knjiga kojoj je datiran datum izrade.
* Zapadnofranački kralj Karlo Ćelavi se u Metzu sastaje sa svojim bratom i istočnofranačkim kraljem Ludvigom Njemačkim kako bi dogovorili podjelu srednjefranačkih zemalja kojima je upravljao njihov brat, rimsko-njemački car Lotar I, a koje su poslije Lotarove smrti došle pod vlast Lotara II i Louisa II.
* Bizantsko-arapski ratovi: Aglabidi iz Tunisa zauzimaju Maltu.
* Katolički teolog Ratramnus piše znameniti teološki traktat *Contra Graecorum Opposita* u kojoj kritizira bizantsku Crkvu zbog Fotijeve šizme.
* U Engleskoj se Alfred Veliki, kralj Wessexa, ženi sa Ealhswith i kreće u pomoć mercijskom kralju Burgredu, koga su napali Danci.
* Vímara Peres, nakon što je od Maura preoteo oblasti sjeverno od rijeke Douro, osniva Prvu grofoviju, zametak buduće države Portugal.
* Bitka kod Killineeryja u kojoj je irski kralj Aed Finliath porazio i protjerao Dance i Norvežane.
* Grad Mérida u Al-Andalusu diže neuspjeli ustanak protiv omejadske vlasti nakon čijeg gušenja emir Muhamed daje srušiti njegove bedeme i u znak odmazde podiže suparnički grad Badajoz.


## Rođenja

* Muhammad al-Mahdi, šijitski imam
* Choe Eon-wui, korejski državni službenik i kaligraf
* Théodrate od Troyesa, supruga Oda od Pariza

## Smrti

* 1. 7. &ndash; Ali al-Hadi, šijitski imam (r. 828)
* Al-Jahiz, arapski prozni pisac, historičar i teolog (r. 776)

## Reference
Ahmed ibn Tulun

**Ahmed ibn Tulun** (; *Aḥmad b. Ṭūlūn*; septembar 835 – mart 884) bio je turski mamelučki oficir u službi Abasidskog Kalifata, koji je od 868. do smrti u Egiptu, gdje je prvotno poslan kao abasidski guvener, vladao kao de facto nezavisni vladar, te tako osnovao kratkotrajnu dinastiju Tulunida. 

Rodio se u Bagdadu kao sin Tuluna, turskog roba koga je oko 815/16. godine guverner Buhare poslao na dvor abadiskog kalifa Al-Mamuna. U to vrijeme su abasidski kalifi stekli običaj regrutirati turske robove u svoju vojsku, pa se njoj priključio i Ahmed, napredovavši s vremenom do mjesta komandanta kalifove garde. Oko godine 850. se preselio u Samaru gdje je studirao teologiju, a godine 855. je od kalifa al-Mutavakila imenovan za komandanta specijalnih snaga. S njima se istakao u borbama s Bizantom te stekao naklonost kalifa Al-Musta'ina. Kada se 863. vratio u Bagdad, kalif mu je na poklon dao konkubinu Meyyaz s kojom će imati sina Humaravajha.

Godine 868. je kalif Al-Mutazz njegovog poočima Bayik Beya imenovao guvernera Egipta. On je pak svog posinka pozvao da mu služi kao regent/pomoćnik; Ahmed je pak odmah preuzeo sve guvernerske ovlasti. Na samom početku je ustanovio kako je grad Fustat, dodatadašnje administrativno središte arapskog Egipta, premalo; stoga je sagradio novi grad Al-Qatta'i, danas poznat po velebnoj džamiji koja je po njemu dobila ime. Regentski položaj je sačuvao i pod Baryukovim sinom Yarjukh al-Turkijem, koji mu je postao tast. 

Ibn Tulunovu vladavinu nad Egiptom je ugrozila odluka kalifa Al-Mu'tamida da 871. imenuje svog sina Al-Mu'tamida za novog guvernera. Ibn Tulun je, pak, godine 874. iskoristio pobunu Zanj robova u južnom Iraku, kako bi se proglasio nezavisnim od kalifa. Godine 877. je kalif na Egipat poslao vojsku pod Musa ibn Bughom, ali ju je Ibn Tulun uspio poraziti te krenuti u protuofanzivu na Siriju. Od nje je odustao tek zbog pobune u Egiptu. 

Kada je Al-Mutamid 882. došao u sukob sa svojim bratom Al-Muwaffaqom, Ibn Tulun mu je ponudio utočište; savez se nije ostvario, jer je Al-Mutamid uhvaćen na putu u Siriji. Rat se, međutim, nastavio, te je Ibn Tulun prodro sve do samog sjevera Sirije, te je opsjeo Tarz pod kalifu vjernim Yazaman al-Khadimom. Za vrijeme opsade se razbolio i na povratku u Egipat umro. Naslijedio ga je sin Humaraveh, kome su nedostajale očeve sposobnosti.
 
## Povezano
* Ibn Tulunova džamija

## Literatura
* Balawī, *Sīrat Ahmad ibn Ṭūlūn*
* Zaki Hassan. "Ahmad b. Ṭūlūn" in *Encyclopedia of Islam,* 1st ed. Leiden: E.J. Brill, 1960. p.&nbsp;278-9.
Tulunidi

**Tulunidi** su bili prva dinastija (de facto) nezavisnih vladara u historiji arapskog Egipta, čija je vladavina trajala od 868. do 905. Ime su dobili po svom osnivaču Ahmed ibn Tulunu, turskom oficiru koji je za vrijeme vladavine Abasida 868. imenovan pomoćnikom guvernera Egipta. Koristeći učestale dinastijske sukobe među Abasidima i sve veću slabost centralne vlasti, Ibn Tulun se odmetnuo od centralne vlasti i čak proširio svoju vlast na Levant i okolna područja. U samom Egiptu je prijestolnicu iz Fustata premjestio u novi grad Al-Qatta'i. Ibn Tulunov sin Humaraveh je nastavio širiti vlast Tulunida i od Abasida ishodio priznanje statusa nasljednih emira u zamjenu za nominalno sizerenstvo kalifu. Nakon Humaravehove smrti je, pak, Egipat postao financijski iscrpljen, a njegovi nasljednici marionete u rukama vojske. To su Abasidi iskoristili kako bi 905. pokorili Egipat i vratili ga pod centralnu vlast.

### Tulunidski emiri
* Ahmad ibn Tulun (868-884)
* Khumarawaih (884-896)
* Abu l-Ashir (896)
* Harun (896-904)
* Shaiban (904-905)

## Literatura
* Behrens-Abouseif, Doris (1989). "Early Islamic Architecture in Cairo ". *In Islamic Architecture in Cairo: An Introduction*. Leiden; New York: E.J. Brill.
* Gordon, M.S. "Ṭūlūnids ." Encyclopaedia of Islam. Edited by: P. Bearman, Th. Bianquis, C.E. Bosworth, E. van Donzel and W.P. Heinrichs. Brill, 2008. Brill Online. 4 May 2008
* Haarmann, U. "Ḵh̲umārawayh b. Aḥmad b. Ṭūlūn ." Encyclopaedia of Islam. Edited by: P. Bearman, Th. Bianquis, C.E. Bosworth, E. van Donzel and W.P. Heinrichs. Brill, 2008. Brill Online. 4 May 2008
* Hassan, Zaky M. "Aḥmad b. Ṭūlūn ." Encyclopaedia of Islam. Edited by: P. Bearman, Th. Bianquis, C.E. Bosworth, E. van Donzel and W.P. Heinrichs. Brill, 2008. Brill Online. 4 May 2008
* "Tulunid dynasty", *The New Encyclopædia Britannica* (Rev Ed edition). (2005). Encyclopædia Britannica, Incorporated. 
* Rapoport, Yossef. "Matrimonial Gifts in Early Islamic Egypt," *Islamic Law and Society*, **7** (1): 1-36, 2000.
Vímara Peres

**Vímara Peres, grof od Portugala** (Galicija, cca. 820 – Guimarães, 873) je bio galicijski kršćanski vojvoda koji je živio na zapadu Iberije u 9. vijeku. Bio je vazal Alfonsa III, kralja Asturije, Léona i Galicije, i poslan da od Maura preotme zapadnu obalno područje zvano Gallaecia - od rijeke Mihno do Douro, uključujući gradove *[[Portus Cale]]*, kasniji Porto te Gaia - a od kojih je kasnije nastalo ime za Portugal.

Nakon što je dovršio osvajanje tog područja godine 868. je dobio titulu grofa te je imenovan grofom Portugala, odnosno svih područja sjeverno od Douroa. Kasniji portugalski historičari su taj događaj smatrali početkom nastanka portugalske nacionalne države, iako sam Portugal nije stekao nezavisnost sve do 12. vijeka.

Poznat je i po tome što je osnovao utvrđeni grad koji je po sebi nazvao *Vimaranis* (Vimarovo) koji je kasnije postao *Guimaranis*, današnji Guimarães (koji Portugalci zovu "Grad kolijevka"). Vímara Peres je tamo umro 873. godine, a naslijedio ga je sin Lucídio Vimaranes.

## Izvori


## Povezano
* Portucale
Ratramnus

**Ratramnus** (? - cca. 870) bio je franački redovnik iz samostana Corbie i teolog u službi Karolinga, najpoznatiji po svojim djelima kojima se bavi pitanjima euharistije i predestinacije. Njehov euharistijski traktat *De corpora et sanguine Domini* (*O tijelu i krvi Gospodina*) je bio suprostatvljen teološkim stavovima vlastitog opata Paschasiusa Radbertusa. Ratramnus je poznat i po tome što je branio teologa Gottschalka, čija je teologija dvostruke predestinacije bila veliki izvor kontroverzi u Francuskoj i Njemačkoj 9. vijeka. Svojim suvremenicima je bio poznat i po djelu *Protiv prigovora Grka koji su klevetali rimsku Crkvu*, odnosno odgovoru na Fotijevu šizmu i obranu dodavanja izraza filioque u nikejsko vjerovanje.

## Izvori

* Chazelle, C. “Exegesis in the Ninth-Century Eucharistic Controversy.” In *The Study of the Bible in the Carolingian Era*. Ed. C. Chazelle and B. van Name Edwards. pp.&nbsp;167–87. Turnhout: Brepols, 2003.
* Chazelle, C. “Exegesis in the 9th-century Eucharistic Controversy.” In *The Study of the Bible in the Carolingian Era*. Ed. C. Chazelle and B. van Name Edwards. pp.&nbsp;167–87. Turnhout: Brepols, 2003.
* Fahey, John J. “The Eucharistic Teaching of Ratramnus of Corbie.” Unpublished PhD diss. (St. Mary of the Lake Seminary, 1951).
* Ginther, James. *Westminster Handbook to Medieval Theology*, Louisville, KY: Westminster John Knox Press, 2009.
* McCracken, G.E., ed. *Early Medieval Theology*, Library of Christian Classics, vol. 9. Louisville: KY, 1957.
* Otten, Willemien. "Between Augustinian sign and Carolingian reality: the presence of Ambrose and Augustine in the Eucharistic debate between Paschasius Radbertus and Ratramnus of Corbie." *Nederlands archief voor kerkgeschiedenis* 80, no. 2 (2000): 137-156.
* Roberts, Timothy Roland. “A translation and critical edition of Ratramnus of Corbie's *De Predestinatione dei*. Unpublished PhD diss. (University of Missouri, Columbia, 1977).
* Tanghe, W.V. “Ratramnus of Corbie’s Use of the Fathers in his Treatise De corpora et sanguine Domini.” *[[Studia Patristica]]* 17, no. 1 (1982): 176-80.
* Zirkel, Patricia McCormick. "The Ninth-Century Eucharistic Controversy: A Context for the Beginnings of Eucharistic Doctrine in the West." *Worship* 68, no. 1 (1994): 2-23.
Grofovija Portugal

**Grofovija Portugal** () je naziv za srednjovjekovnu oblast smještenu oko gradova Braga i Porto, a koja otprilike odgovara primorskom dijelu današnjeg sjevernog Portugala. Od kraja 9. do početka 12. vijeka je predstavljala vazala Kraljevine Leon, ali i područje na kome se počeo stvarati portugalski nacionalni identitet, potvrđen kada se Alfonso Henriques proglasio kraljem i uspio izboriti nezavisnost Kraljevine Portugal. 

## Izvori
* 
* 
*
Dijamantna sutra

***Dijamantna sūtra*** (Sanskrit: *Vajracchedikā Prajñāpāramitā Sūtra*), je kratka Mahāyāna budistička sūtra iz žanra *[[Prajnaparamita|Prajñāpāramitā]]* ("Savršenstvo mudrosti"), poznata po tome što naglašava prakticiranje neslušanja i nevezivanja. Njen ispravni naziv je *Sjekač dijamanata savršene mudrosti*, ali je popularniji naziv *Dijamantna sūtra*.

Kopija kineske verzije *Dijamantne sutre*, koja je početkom 20. vijeka pronađena među Dunhuanškim rukopisima i potom datirana u 868. godinu je, prema navodima Britanske biblioteke, "najstariji sačuvan tekst štampan tehnikom drvoreza."

## Izvori

## Literatura
* Thich Nhat Hanh: *The Diamond that Cuts Through Illusion: Commentaries on the Prajñaparamita Diamond Sutra*. Berkeley: Parallax Press, 1992 
* Mu Soeng: *The Diamond Sutra: Transforming the Way We Perceive the World*. Boston: Wisdom Publications, 2000 
* Friedrich Max Müller, ed.: *The Sacred Books of the East, Volume XLIX: Buddhist Mahāyāna Texts*. Oxford: Clarendon Press, 1894 
* Nan Huaijin: *Diamond Sutra Explained*. Florham Park, NJ: Primordia, 2004 
* Red Pine: *The Diamond Sutra: The Perfection of Wisdom; Text and Commentaries Translated from Sanskrit and Chinese*. Berkeley: Counterpoint, 2001 
* Frances Wood and Mark Barnard: *The Diamond Sutra: The Story of the World's Earliest Dated Printed Book*. British Library, 2010 
* Joyce Morgan and Conrad Walters, *Journeys on the Silk Road: a desert explorer, Buddha’s secret library, and the unearthing of the world’s oldest printed book*, Picador Australia, 2011, .

## Vanjske veze
* Vajracchedikā Prajñāpāramitā Sūtra: English Translation, Lapis Lazuli Texts
* Vajracchedikā Prajñāpāramitā Sūtra (Orsa Fulguralia): Latin Translation, by Alexander Ricius
* Diamond Sutra: English Translation , by A. F. Price and Wong Mou-Lam
* Diamond Sutra Reconstruction (English only) . A shorter, reconstructed version of the sutra claimed to be closer to the original.
* The Diamond of Perfect Wisdom Sutra: English Translation , by Chung Tai Translation Committee
* Romanized Sanskrit  and Devanagari  of the Diamond Sutra in the Digital Sanskrit Buddhist Canon.
* A New Translation of This Classic Buddhist Text
2 Hearts

"**2 Hearts**" je pjesma australske pevačice Kylie Minogue. Pjesma je objavljena u 9. novembra 2007. godine kao prvi singl sa njenog desetog studijskog albuma *[[X (album Kylie Minogue)|X]]*, u izdanju diskografske kuće Parlophone.

## Informacija o pjesmi
Pjesma je obrada pesme koju su snimili Kish Mauve, koji je producirao verziju Minogue. "2 Hearts" je prvo komercionalno singl Minogue izdanje nakon što joj je dijagnostikovan rak dojke u maju 2005. godine. Pjesma je izdata kao debitantski singl s albuma u novembru 2007. godine i primila različite kritike od muzičkih kritičara.

Minogue je počela snimati materijal u Londonu iako joj je u maju 2005. godine dijagnosticiran rak dojke. "2 Hearts" su napisali i snimili londonski elektro muzički sastav Kish Mauve. Minogue je za pesmu rekla da ju je zavoljela od prvog puta kad ju je čula. Takođe, rad sa Kish Mauve opisala je kao radost. Pjesma i njeni remiksevi objavljeni u 9. oktobra 2007. godine. "2 Hearts" je širom sveta izdat u različitim formatima. Većina teritorija dobili su CD ili format za digitalno preuzimanje, a u Velikoj Britaniji pjesma je izdata i kao limitirani vinilni singl.

## Uspjeh na top listama
"2 Hearts" je prvi put puštena na radiju u 10. oktobra 2007. godine. Pjesma je debitovala u Velikoj Britaniji na ljestvici na 12. mjestu u 11. novembra 2007. godine, samo zbog prodatih digitalnih primeraka. Dospjela je na svoju najvišu poziciju na 4. mjestu 19. novembra 2007. godine, i ostala na ljestvici između prvih 75 mjesta ukupno 13 nedelja. "2 Hearts" debitovala je na 29. mjestu na irskoj ljestvici jedan sedmica prije svog objavljivanja kao singl. Sledeće nedelje pjesma je dospela na svoje najviše 12. mjesto na toj ljestvici i ostala između prvih 50 mjesta sedam nedelja.

Širom sveta pjesma je bila jako uspešna. U Španjolskoj i Tajvanu dospela je na prvo mjesto, u Italiji i Švedskoj na jedno od prvih pet mjesta. Pjesma je debitovala u Australiji na prvom mjestu u 19. decembra 2007. godine, sa prodatih 6.000 primjeraka. Pjesma je postala djeseti hit Minogue u Australiji.

## Popis pjesama
;Britanski CD singl 1
# "2 Hearts"
# "I Don't Know What It Is"

;Britanski CD singl 2
# "2 Hearts"
# "2 Hearts" (Alan Braxe Remix)
# "King or Queen"
# "2 Hearts" (Videospot)

;Australski CD singl
# "2 Hearts"
# "2 Hearts" (Alan Braxe Remix)
# "King or Queen"
# "I Don't Know What It Is"
# "2 Hearts" (Videospot)

;Ruski CD singl
# "2 Hearts"
# "I Don't Know What It Is"

;Britanski promotivni CD 1
# "2 Hearts"

;Britanski promotivni CD 2
# "2 Hearts" (Alan Braxe Remix)
# "2 Hearts" (Alan Braxe Dub)
# "2 Hearts" (Studio Version)
# "2 Hearts" (Mark Brown Pacha Ibiza Upper Terrace Remix)
# "2 Hearts" (A cappella)

## Istorija objavljivanja

## Vanjske veze
* "2 Hearts" na službenoj stranici
Badajoz

**Badahoz** je glavni grad provincije Badahoz u autonomnoj pokrajni Ekstremadura u Španiji.

Grad leži na obali reke Gvadijana, sedište je parohije i univerzitetski je grad. Broj stanovnika 2003. godine iznosio je oko 130.000. Badahoz je poznat po utvrđenju i katedrali koja je rađena u gotsko-romanskom stilu u periodu od 1230. godine do 16. veka.

## Vanjske veze

* Opština Badahoz
* Turistička kancelarija, Badahoz
* Ekstremadurski i iberoamerički muzej savremene umetnosti
Badajoz (razvrstavanje)

**Badajoz** se može odnositi na:
* Badajoz (grad), grad u Španjolskoj
* Badajoz (pokrajina), španjolska provincija
Muhamed I od Kordobe

**Muhamed I** (; ; 823–886) bio je omejadski emir Kordobe koji je od 852. do 886. vladao Al-Andalusom (maurska Iberiji).

Vladavinu su mu obilježili brojni ustanci i separatistički pokreta među Muladijima (muslimanima iberskog porijekla) i Mozarapima (kršćanima pod muslimanskom vlašću). Među Muladi porodicama je najjača bila Banu Qasi pod vodstvom Muse ibn Muse, koji se u savezu sa porodicom Arista iz kršćanske Kraljevine Navare pobunio i sebe proglasio "trećim kraljem Španije" (iza Muhameda i Ordonja I od Asturije). U gradu Merida je Muhamedov oficir Ibn Marwan digao ustanak, a nakon što ga nije uspio poraziti, emir mu je 875. dao da sagradi grad Badajoz u današnjoj regiji Extremadura). I grad Toledo se uz Ordoñovu pomoć pobunio, ali je taj ustanak ugušen.

Godine 880. je Umar ibn Hafsun digao ustanak koji će biti ugušen tek 928. godine pod Abd ar-Rahmanom III ibn Muhamedom.

Muhamed I je umro 886. a naslijedio ga je sin al-Mundhir ibn Muhammad I.

## Izvori
*
Muhamed al-Mahdi

**Muhamed ibn al-Hasan al-Mahdi** (; *Muḥammad ibn al-Ḥasan al-Mahdī*) (cca. 29. jul 869  - ???) je ličnost za koju šijiti dvanaestnici 
vjeruju da je Mahdī, odnosno posljednji spasitelj čovječanstva i posljednji imam od Dvanaest imama. Dvanaestnici vjeruju da se al-Mahdī rodio 869. ali nije umro nego ga je Bog sakrio (što se naziva *[[Okultacija (islam)|Okultaciju]]*) te da će se kasnije pojaviti sa Isom (Isusom) kako bi dovršio zadatak donošenja mira i pravde u svijet. Imamat je započeo u dobi od pet godina. Neke šijitske škole ne smatraju da je ibn-al-Hasan Mahdī, dok to smatra većina dvanaestnika.

## Fusnote

## Izvori
* Kitab al-Irshad, Muhammad b. Muhammad b. Nu'man (al-Shaikh al-Mufid), 4th A.H./10 A.D.
* Review of 'Kitab al-Irshad' by Al-Mufid , by Dr. I. K. A. Howard

## Literatura
* 
* 
* 
* 
* 
* 
* 
* 

## Vanjske veze
* Muhammad al-Mahdi al-Hujjah an article by Encyclopædia Britannica Online
* ghaybah an article by Encyclopædia Britannica Online
* Mahdi an article by Encyclopædia Britannica Online
* ghaybah(The Occultation) an article by Encyclopædia Britannica Online
* MAHDI'S DEPUTIES  by Verena Klemm, an article by encyclopedia Iranica
* List of sites about Imam Mahdi 
* Guide to the 12 Imams - Inc. Imam Muhammad al-Mahdi  (www.shiacode.com)
* Information and Biography of Imam Mohammed Al Mahdi 
* ''The Awaited Saviour'' by Ayatullah Muhammad Baqir al-Sadr & Ayatullah Murtadha Mutahhari
* ''A Discussion concerning the Mahdi'', by Ayatullah Muhammad Baqir al-Sadr
* ''Imam Mahdi's Biography''
* - Iran prepares people for 'messiah miracles' 
* http://www.themahdi.zoomshare.com Unravelling lies from people about Imam Muhammad Mahdi
* MISC. Information on Sunni & Shia Documentation about Imam Mehdi 

 zaya
Théodrate od Troyesa

**Théodrate od Troyesa** (868. – 903.) bila je kraljica kao supruga zapadnofranačkog kralja Oda. 

Moguće je da je Théodrate kralju rodila troje djece, sinove imena Guy (spomenut u povelji za koju se vjeruje da je krivotvorina), Arnulf i Raul (Rudolf).
## Izvori
Jasaw Chan K'awiil II

**Hasau Čan Kauil II.** bio je kralj majanskog grada Tikala, koji se danas nalazi u Gvatemali.

On je bio zadnji poznati vladar Tikala. Njegov jedini spomenik je jedna stela, podignuta oko 869.

Njegov je prethodnik bio Dragulj Kauil.
Ealhswith

**Ealhswith** ili **Ealswitha** (cca. 852 – 905) bila je kćer mercijskog plemića Æthelred Mucila, ealdormana od Gainija, poznata po tome što se 868. udala za Alfreda Velikog, prije nego što je postao kraljem Wessexa. Kada je Alfred postao kralj, u skladu sa tadašnjim zapadnosaksonskim običajima, nije dobila titulu kraljice nego ju se nazivalo tek "kraljevom suprugom".

Sa Alfredom je imala petoro djece:
* Æthelflæd (cca. 869–918), Gospa od Mercijaca, udana za Æthelreda, earldormana Zapadne Mercije 889.
* Eadmund (Asser ga navodi kao Alfredovog sina)
* Edward Stariji (ca 872–924), kralj Wessexa
* Elfreda, kćer (koju spominje Book of Hydes, ali ne i Asser)
* Æthelgifu (?–896) redovnica u opatiji Shaftesbury u Dorsetu, izabrana za opaticu 888.
* Ælfthryth (877–929) udana za Baludina II, grofa Flandrije
* Æthelweard (Ethelward Atheling) (880–920)

Nakon Alfredove smrti 899. godine Ealhswith je postala redovnica. Umrla je 5. decembra 905. i sahranjena u u opatiji St. Mary's u Winchesteru.

U filmu *[[Alfred the Great (film)|Alfred Veliki]]* iz 1969. gje njen lik tumačila Prunella Ransome.

## Reference

## Vanjske veze

* Find-A-Grave profile for Queen Ealswitha 
* St. Mary's Abbey
Burgred od Mercije

**Burgred**, **Burhred** ili **Burghred** bio je kralj Mercije od 852. do 874. Njegovu vladavinu je karakterizirala politika suradnje i savezništva sa nekadašnjim mercijskim suparnikom, kraljevstvom Wessex, koja je u to doba počela dominaciju nad drugim anglosaksonskim kraljevstvima. Godine 852. je od kralja Ethelwulfa dobio pomoć u ratu sa sjevernim Walesom, a također se oženio za Ethelwulfovu kćer Aethelswith. Godine 868. je ponovno zatražio pomoć od Ethelwulfovih sinova - Ethelreda i Alfreda Velikog - u borbi protiv Danaca koji su napadali njegove istočne granice i zauzeli Nottingham. Saveznički pohod nije uspio, i Danci su zadržali osvojena područja, a godine 874. uspjeli Burgreda protjerati iz njegovog kraljevstva i postaviti Ceolwulfa za marionetskog vladara. Burgred je otišao na hodočašće u Rim, gdje je umro i sahranjen u jednoj tamošnjoj crkvi.

## Literatura

## Izvori
* *The Anglo-Saxon Chronicle: MS A v. 3*, Janet Bately (ed.), Brewer, Rochester (NY) 1986, .

## Vanjske veze
* Burgred coins from Severn Stoke coin hoard
Sanriku

je historijska regija Japana smještena na sjeveroistočnoj strani otoka Honshu, a koja odgovara današnjim prefekturama Aomori, Iwate i dijelovima prefekture Miyagi. Ponekad se za nju koristi i izraz .

19. januara 1869. su nakon Bošinskog rata tradicionalne provincije Mutsu i Dewa podijeljene. Mutsu je podijeljena na pet provincija: Rikuō (također *Mutsu*), Rikuchū, Rikuzen, Iwashiro i Iwaki. Prvih tri su se zajedno nazivali "Tri Rikua" ili *Sanriku*.

Nove provincije su bile kratko vijeka, s obzirom da je u julu 1871. ukidanjem han sistema Japan podijeljen u današnje prefekture. Naziv je, međutim, ostao u obliku izraza Sanriku obala, a koji se odnosi na pacifičku obalu Japana od Aomorija na sjeveru do poluotoka Oshika u Miyagiju.

## Reference

## Literatura
* Satake, Kenji. (2005). *Tsunamis: Case Studies and Recent Developments.* Dordrecht: Springer. ; ; OCLC 173481388
Potres i cunami u Sanrikuu 869.

je pogodio područje oko današnjeg japanskog grada Sendai na sjeveru otoka Honshu 9. jula 869 (26. dana 5. mjeseca 11. godine ere Jōgan). Zemljotres je imao procijenjeno magnitudu od 8,6 stepeni na skali magnitude površninskog vala. Cunami koji je uslijedio je izazvao ogromno plavljenje ravnica Sendaija, pri čemu se neke od naslaga morskog pijeska mogu pronaći čak 4&nbsp;km od obale.

U Japanu se za ovaj zemljotres koristi izraz "Jogan Jishin（貞観地震", pri čemu se riječ Jōgan odnosi na japansko ime ere koje se koristilo u periodu od 869. do 877. Naziv Sanriku se, pak, koristi za obalno područje pogođeno cunamijem.

Zemljotres je opisan u službenoj carskoj kronici "Nihon Sandai Jitsuroku". Prema njegovim navodima je u njemu poginulo najmanje 1000 ljudi.

## Izvori